Apolonio Sto. Tomas

Si Apolonio "Polon" Borromeo Sto. Tomas (Hulyo 10, 1901 - 14 Agosto 1988) sarong Bikolanong parasurat, orador asin kagsurat kan librong Macauiuiling Caaguihan can Ladauan ni Nuestra Señora de Peña Francia.Apolonio Sto. Tomas Local Government of Canaman   

Kaamayan kan saiyang buhay
Namundag sa mga magurang niya na sinda Ildefonso asin Felipa Borromeo, an saiyang pamilya guminikan sa banwaan na Iriga, Camarines Sur dangan naghubò nin istaran antes si saindang kura madestino sa banwaan nin Canaman, Camarines Sur kan 1916. Siring sa saiyang mga magurang asin mga tugang, nagserbe man siya sa simbahan komo sarong sakristan.

Pagsurat
Dai nin pormal na pag-adal sa pagsurat si Sto. Tomas. Nagin miyembro siya kan kasararoan na Sanghiran Nin Bikol, sarong grupo nin mga parasurat na Bikolano kun sain kaayon man an mga darakulang tawo siring ninda Casimiro Perfecto, Luis Dato, Simeon Laneta, Rosalio Imperial, Sr. asin Mariano Villafuerte.

Kan 1931, ipinublikar kan Imprenta Bicolandia an Macauiuiling Caaguihan can Ladauan ni Nuestra Señora de Peña Francia. Kinomisyon ini ni Mariano Villafuerte sa paghimuyaot na mapadagos an pagbalangibog kan agi-agi kan Defensora asin Patron kan Rehiyon Bikol, si Nuestra Señora de Peñafrancia. An 31-pahinang libro nakasurat sa tataramon na Bikol sa pormang awit.

Politika
Dayupot na amigo asin kaalyado sa politika si Sto. Tomas ni Mariano Villafuerte sagkod iba pa na mga politiko huli kan tibay kaining magsurat asin magtaram sa atubangan nin mga tawo.Sa pahina 83 kan libro ni Danilo Gerona An librong Macauiuiling Caaguihan can Ladauan ni Nuestra Señora de Peña Francia na ipinasurat kan dating gobernador iyo an nagpabantog sa parasurat.Sa pahina nin kapaliwanagan ni Mariano E. Villafuerte kan Macauiuiling Caaguihan can Ladauan ni Nuestra Señora de Peña Francia, pahina 31Gerona, pareho Sa edad na 33, inagom niya si Eugenia Sibulo kan Naga taon 1934 asin nagin padrino ninda si Villafuerte.

Makuapo ninda Sto. Tomas asin Eugenia Sibulo si Leni Robredo, an balo kan dating Sekretaryo kan DILG Jesse Robredo mantang makuapo man ni Villafuerte asin Soledad Robredo, si Luis R. Villafuerte na nagin representante kan segundo distrito kan probinsiyang Camarines Sur.Political foes share Chinese ancestry

Pagromdom
Taon 2013, pormal na namukna an sarong foundation kan kapag-arakian ni Sto. Tomas. An saiyang akì na si Cecilia Sto. Tomas Pardo iyo an namamayo ngunyan kan Apolonio B. Sto. Tomas Foundation Inc. Kabali sa mga programa kaini iyo an pagpadrino sa Padurunongan asin an pagprodusir kan pelikulang Posporo na isinurat ni Bernardo Miguel Aguay, Jr.

Mga hihilngan
Danilo, Gerona M. Canaman Through Four Centuries, Goldprint Publishing Co., Naga City, Agosto 2008
Sto. Tomas, Apolonio B. Macauiuiling Caaguihan can Ladauan ni Nuestra Señora de Peña Francia, Imprenta Bicolana, Naga, Camarines Sur, 1931
Sto. Tomas, Ireneo C. CANAMAN: Girà kan Banwáan Canaman, Camarines Sur (2010)

Toltolan

Sto. Tomas, Apolonio
Alejandria, Clemente
Sto. Tomas, Apolonio